सयुंक्त राष्ट्र द्वारा जारी एक लिस्ट बताती है कि 2015 में बच्चों के ऊपर पूरे विश्व में होने वाले हमलों में से 60 प्रतिशत अकेले सऊदी फौज ने यमन के बच्चों पर किये हैं। इसके बाद सऊदी अरब ने धमकी भरे अंदाज में संयुक्त राष्ट्र से कहा कि या तो संयुक्त राष्ट्र इस लिस्ट से उसका नाम हटा ले या फिर सभी अरब मुल्क संयुक्त राष्ट्र से अपना रिश्ता तोड़ लेंगे। इसके परिणाम स्वरूप, दबाव में आ के संयुक्त राष्ट्र ने सऊदी अरब का नाम उस लिस्ट से हटा दिया और संयुक्त राष्ट्र पर पक्षपात का एक और आरोप सिद्ध हो गया। संयुक्त राष्ट्र की एक और रिपोर्ट के अनुसार यमन में 51 से ज्यादा स्कूलों पर सऊदी अरब ने बमबारी की है जिसमें सैकड़ों निर्दोष बच्चों को मौत के घाट उतार दिया गया, लेकिन इसके बावजूद मानवाधिकारों के ठेकेदारों ने चूं तक नहीं की। आज यमन के अंदर हालात ये हैं कि रोजाना 25000 नये लोग भुखमरी का शिकार हो रहे हैं। आधी से ज्यादा यमनी जनसँख्या भुखमरी से जूझ रही है।